OpenLLM-France/wikimedia huggingface dataset:
# Eleccions legislatives de São Tomé i Príncipe de 2014

Les Eleccions legislatives de São Tomé i Príncipe de 2014 van tenir lloc el 12 d'octubre de 2014, juntament amb les regionals i locals. El resultat fou la victòria per a l'oposició d'Acció Democràtica Independent liderada pels dos cops Primer Ministre Patrice Trovoada, que va obtenir 33 dels 55 escons a l'Assemblea Nacional.

## Antecedents

Després de les eleccions de 2010 en els que l'Acció Democràtica Independent va obtenir la majoria, el govern va perdre un vot de confiança a mitja legislatura.

## Sistema electoral

Els 55 membres de l'Assemblea Nacional són elegits per Escrutini proporcional plurinominal en set circumscripcions electorals usant el sistema de llistes tancades.

## Conducta

La Missió d'Observació Electoral de la Unió Africana (AUEOM) va ser l'encarregada de la vigilància de les eleccions. La missió de 24 membres era liderada per l'angoleny França Van-Dúnem, qui va dir, després d'una trobada amb el president Manuel Pinto da Costa, que la missió tractaria de garantir que les eleccions transcorreguessin en pau i ordre. Tamnbé hi hagué una missió de la Comunitat de Països de Llengua Portuguesa (CPLP). L'informe de la CPLP afirma que les eleccions havien estat "transparents, lliures i justes, i s'havien dut a terme d'una manera ordenada. Esmentaren que hi va haver alguns incidents però que era poc probable que afectessin als resultats finals.

## Resultats

| Partit | Vots | % | Escons | +/− |
| Acció Democràtica Independent | 35,265 | 38.01 | 33 | +7 |
| Moviment per l'Alliberament de São Tomé i Príncipe/Partit Socialdemòcrata | 16,573 | 17.83 | 16 | −5 |
| Partit de Convergència Democràtica - Grup de Reflexió | | | 5 | −2 |
| Unió dels Demòcrates per la Ciutadania i el Desenvolupament | | | 1 | +1 |
| Moviment Democràtic de les Forces pel Canvi - Partit Liberal | | | 0 | −1 |
| Front Democràtic Cristià | | | 0 | 0 |
| Partit CÓDÓ | | | 0 | 0 |
| Plataforma Nacional pel Desenvolupament | | | 0 | 0 |
| Unió Nacional per la Democràcia i el Progrés | | | 0 | 0 |
| Partit de l'Estabilitat i el Progrés Social | | | 0 | Nou |
| Partit del Treball Santomenc | | | 0 | Nou |
| Moviment Socialista | | | 0 | 0 |
| Nuls/en blanc | | – | – | – |
| Total | 69.510 | 100 | 55 | 0 |
| Votants registrats/participació | 92,790 | 74.91 | – | – |
| Font: Reporter STP Arxivat 2014-10-28 a Wayback Machine., Observador |||||

## Referències

* ↑ «Presidente São Tomé e Príncipe anuncia eleições em 12 de Outubro». www.rtp.pt. RTP, 15-07-2014. [Consulta: 23 agost 2014].
* 1 2 «Opposition ADI party gets majority in Sao Tome parliamentary vote». Reuters, 14-10-2014. Arxivat de l'original el 20 d’octubre 2014. [Consulta: 14 octubre 2014].
* ↑ Electoral system IPU
* ↑ Sao Tome and Principe to hold parliamentary and local elections this Sunday Vatican Radio, 10 October 2014
* ↑ Angola: Electoral Observers Want Order in Elections AllAfrica.com, 10 October 2014
* ↑ Declaração da Missão de Observação Eleitoral da CPLP às Eleições Arxivat 2014-10-31 a Wayback Machine. Jornal Tropical, 15 October 2014 (portuguès)
# Abd al-Wasi Djabali

Abd al-Wasi Djabali ben Abd al-Djami (mort el 1160), fou un poeta persa, nascut al Ghardjistan, panegirista del soldà seljúcida Sandjar, a la cort del qual va restar els catorze darrers anys de la seva vida.
Abans havia servit al soldà Bahram Shah de la dinastia dels gaznèvides durant quatre anys.

## Bibliografia

* Z. Safa, “Abd-Al-Vase Jabali,” Encyclopædia Iranica, I/2, pp. 171-172; una versió actualitzada es troba disponible en línia a http://www.iranicaonline.org/articles/abd-al-vase-jabali-persian-poet-d-1160 (consultat el 22 de juliol del 2016).
# Bhuj

Bhuj (ભુજ) és una ciutat i municipalitat al districte de Kachchh (o Kutch i altres variants) a Gujarat, Índia. El 2001 tenia 136.429 habitants (26.362 el 1901).
Fou fundada per Rao Hamirji el 1510 i fou la capital de Kutch en temps de Rao Khengarji I el 1549. Modernament fou capital del districte de Kachchh, el segon més gran de l'Índia. La ciutat va patir un terratrèmol el 2001, i va quedar damnada.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Pierre Sinibaldi

Pierre Sinibaldi (Montegrosso, 29 de febrer de 1924 - Toló, 24 de gener de 2012) fou un futbolista francès de la dècada de 1940 i entrenador.
Fou internacional amb la selecció francesa. Pel que fa a clubs, defensà els colors de Troyes, Stade de Reims, FC Nantes, Olympique de Lió i Perpinyà FC.
Com a entrenador dirigí clubs com RSC Anderlecht, AS Monaco, UD Las Palmas i Sporting de Gijón.
Dos germans seus Paul i Noël també van ser futbolistes.

## Referències

* ↑ «Anciens Disparition de Pierre Sinibaldi - Toute l'actualité de l'AS MONACO - ASM FC - Planete-ASM». Planete-asm.fr, 06-11-2011. Arxivat de l'original el 2013-03-15. [Consulta: 26 gener 2012].
* ↑ Profile at French federation official site
* ↑ Pierre Sinibaldi a National-Football-Teams.com (anglès)
* ↑ Perfil a footballdatabase.eu
* ↑ Pierre Sinibaldi Fitxa com a entrenador a BDFutbol
# Safranina

La safranina (també anomenada Safranina O o vermell bàsic 2) és un colorant biològic emprat en citologia i histologia. La safranina s'utilitza com a colorant de contrast en la Tinció de Gram per a proporcionar un color violeta més intens als bacteris Gram+ i tenyir de rosa els bacteris Gram-. També s'utilitza per a la detecció de cartílag, mucina i grànuls de mastòcits.
La safranina té típicament l'estructura química mostrada a la dreta (de vegades anomenada dimetil safranina). També existeix la trimetil safranina, que té un grup metil extra a la posició orto- de l'anell inferior. Ambdós components tenen essencialment les mateixes aplicacions en tincions biològiques, i molts fabricants no els distingeixen. Les preparacions comercials solen tenir una mescla dels dos tipus
La safranina també s'utilitza com a indicador redox en la química analítica.

## Referències

Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* ↑ Rosenberg L «Chemical Basis for the Histological Use of Safranin O in the Study of Articular Cartilage» (abstract). J Bone Joint Surg Am., 53, 1, 1971, pàg. 69–82. Arxivat de l'original el 2008-04-17. PMID: 4250366 [Consulta: 26 febrer 2012]. Arxivat 2008-04-17 a Wayback Machine.(anglès)
# Aventí (déu)

Aventí, fill d'Hèrcules i de Rea, una sacerdotessa, que el va tenir quan l'heroi va passar per Roma tornant de l'expedició dels bous de Gerió. Servi diu que va morir assassinat i va ser enterrat al turó de Roma que més tard va portar el seu nom.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 474. ISBN 9788496061972.
# Rosita North

Rosita North és una concentració de població designada pel cens dels Estats Units a l'estat de Texas. Segons el cens del 2000 tenia 3.400 habitants.

## Demografia

Segons el cens del 2000, Rosita North tenia 3.400 habitants, 813 habitatges, i 765 famílies. La densitat de població era de 429 habitants per km².
Dels 813 habitatges en un 66,2% hi vivien nens de menys de 18 anys, en un 79,8% hi vivien parelles casades, en un 10,8% dones solteres, i en un 5,8% no eren unitats familiars. En el 4,3% dels habitatges hi vivien persones soles el 2,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,18 i el nombre mitjà de persones que vivien en cada família era de 4,33.
Per edats la població es repartia de la següent manera: un 42,9% tenia menys de 18 anys, un 9,4% entre 18 i 24, un 29,6% entre 25 i 44, un 13,2% de 45 a 60 i un 5% 65 anys o més.
L'edat mediana era de 23 anys. Per cada 100 dones de 18 o més anys hi havia 93,1 homes.
La renda mediana per habitatge era de 17.451 $ i la renda mediana per família de 18.667 $. Els homes tenien una renda mediana de 16.658 $ mentre que les dones 13.750 $. La renda per capita de la població era de 5.482 $. Aproximadament el 45,4% de les famílies i el 48,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rosita North». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Rosita North». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# En dag til i solen

En dag til i solen és una pel·lícula noruega coproduïda amb Espanya dirigida el 1999 per Bent Hamer. Fou estrenada a Espanya amb el títol Un día bajo el sol i en anglès com Water Easy Reach, i fou rodada en anglès i en castellà.

## Argument

Almar és un jove mariner noruec que desembarca en un port gallec per tal que li arrangin el rellotge d'or que li va regalar els seus pares. Durant aquest període Almar coneix a l'home del far Molina i a l'expert mariner australià Windy. Aquest li obra els ulls a una altra vida plena. Alhora s'enamora de Marta, una espanyola optimista i extravertida que li fa veure les coses d'una altra manera.

## Repartiment

* Eric Magnusson... Almar
* Nicholas Hope ... Windy
* Ingrid Rubio ... Marta
* Luis Cuenca ... Rellotger
* Josep Lluís Fonoll ... Rellotger
* Pilar Bardem ... Gloria
* El Gran Wyoming ... Caricaturista
* Francisco Rabal... Molina
* Alfonso Vallejo ... Landlord
* Leif Andrée ... William
* Jorge Ahln ... Zoltan
* Juan Vidal ... Paco

## Premis i nominacions

Paco Rabal va obtenir el Fotogramas de Plata 1999 al millor actor de cinema. Malgrat no tenir èxit comercial la pel·lícula va guanyar el Premi Amanda de Noruega al millor guió i fou nominada a l'Estrella de Vidre al Festival Internacional de Cinema Fantàstic de Brussel·les.

## Referències

* ↑ Water Easy Reach Arxivat 2019-12-16 a Wayback Machine. a la Pontevedra Film Commision
* ↑ Water Easy Reach a Variety.com
# Marcantonio e Cleopatra

Marcantonio e Cleopatra és una pel·lícula muda històrica italiana del 1913 dirigida per Enrico Guazzoni, protagonitzada per Gianna Terribili-Gonzales, Amleto Novelli i Ignazio Lupi. La pel·lícula és una adaptació de l'obra de teatre de William Shakespeare del mateix títol, amb inspiració també extreta d'un poema de Pietro Cossa.
La pel·lícula es va estrenar als EUA. com a Mark Antony and Cleopatra, i a Alemanya com a Die Herrin des Nils. La pel·lícula encara existeix avui dia. Té una longitud de 2000 metres i és dividida en 6 parts.

## Repartiment

* Gianna Terribili-Gonzales - Cleòpatra
* Amleto Novelli - Marc Antoni
* Ignazio Lupi - Octavi Cèsar August
* Elsa Lenard - Octàvia
* Matilde Di Marzio - L'esclava Agar
* Ruffo Geri - El cap dels conjurats
* Ida Carloni Talli - La bruixa
* Bruto Castellani
* Giuseppe Piemontesi

## Referències

* ↑ «Silent Era : Progressive Silent Film List».

## Fonts

* Hatchuel, Sarah & Vienne-Guerrin, Nathalie. Shakespeare on Screen: The Roman Plays. Publication Univ Rouen Havre, 2009.

## Enllaços externs

* Marcantonio e Cleopatra a Internet Movie Database (anglès)
# Acacia burkei

L'Acacia burkei és una espècie que pertany a la subfamília Mimosoideae, dins del grup de les lleguminoses. És un arbre de fulla caduca de mida mitjana a gran. A la tija i just a sota dels nodes hi ha un parell d'espines d'un color fosc marró fortament retorçades en forma de ganxo. Les fulles presenten de 3 a 5 parells de pinnes, vellutades almenys en els nervis. Les flors es troben formant unes espigues de color blanc. Els fruits en forma de beina són rectes i planes amb venes visibles, de 8 a 12 cms de llarg, apiculats, dehiscents i de color marró negre. L'època de floració va des de l'octubre fins al gener.
Es troben al sud de l'Àfrica, formen part de la flora de Zimbàbue. La seva distribució pot anar des de Kwazulu-Natal i Swaziland a Moçambic i al sud-est de Zimbàbue. El seu hàbitat són els sòls sorrencs de boscos caducifolis, secs i molt drenats. L'alçada a la qual els podem trobar és de fins a 400 m per sobre del nivell del mar.
El nom de burkei fa referència al botànic i col·lector Joseph Burke (1812-1873), el qual va recol·lectar un exemplar de la planta a la zona més septentrional de Sud-àfrica.

## Enllaços externs

* zimbabweflora.co.zw
# Bhowal

Bhowal fou un petit estat tributari protegit de l'Índia, a les muntanyes Khasi a Assam. La població el 1901 era de 865 habitants. Els seus ingressos eren de 900 rupies. Produïa arròs, mill, pebre negre i llima.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Pela-soques de Nova Guinea

El pela-soques de Nova Guinea (Cormobates placens) és una espècie d'ocell de la família dels climactèrids (Climacteridae).

## Hàbitat i distribució

Habita els boscos de les muntanyes de Nova Guinea al Vogelkop, Weyland, Snow i districtes sud-orientals. Absent de les terres altes centrals i orientals.

## Referències

* ↑ «Pela-soques de Nova Guinea». Cercaterm. TERMCAT, Centre de Terminologia. Rev. 20/02/2021(català)
# Aventurer (història)

Antigament es coneixia amb el terme aventurer aquelles persones que subsistien viatjant per les ciutats, viles i nuclis del país a on venien els aliments i altres productes que transportaven d'un lloc a un altre. En algunes èpoques aquesta paraula va arribar a incloure també aquells servents temporals que treballaven circumstancialment per alguna família amb diners.
Es diferenciaven dels mercaders pel fet de no disposar de capital suficient com per dedicar-se al comerç de manera professional. Cal entendre la seva situació com una estratègia de supervivència o estil de vida més que no pas com un ofici concret.

## Referències

* 1 2 Mestre i Campi, Jesús (director). Diccionari d'Història de Catalunya. Edicions 62, 1998, p. 81, entrada: "aventurer". ISBN 84-297-3521-6.
# Rosita South

Rosita South és una concentració de població designada pel cens dels Estats Units a l'estat de Texas. Segons el cens del 2000 tenia 2.574 habitants.

## Demografia

Segons el cens del 2000, Rosita South tenia 2.574 habitants, 624 habitatges, i 577 famílies. La densitat de població era de 128,1 habitants per km².
Dels 624 habitatges en un 67,8% hi vivien nens de menys de 18 anys, en un 73,1% hi vivien parelles casades, en un 14,9% dones solteres, i en un 7,5% no eren unitats familiars. En el 7,2% dels habitatges hi vivien persones soles el 2,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,11 i el nombre mitjà de persones que vivien en cada família era de 4,32.
Per edats la població es repartia de la següent manera: un 44,8% tenia menys de 18 anys, un 9,2% entre 18 i 24, un 28,6% entre 25 i 44, un 11,6% de 45 a 60 i un 5,7% 65 anys o més.
L'edat mediana era de 22 anys. Per cada 100 dones de 18 o més anys hi havia 91,1 homes.
La renda mediana per habitatge era de 19.536 $ i la renda mediana per família de 21.333 $. Els homes tenien una renda mediana de 17.500 $ mentre que les dones 18.869 $. La renda per capita de la població era de 6.157 $. Aproximadament el 41,7% de les famílies i el 41,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rosita South». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Rosita South». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Marcari de Friül

Marcari (Marcarius) fou duc de Friül des 776 a 787. Va ser el primer duc de Friül nomenat per Carlemany després de la rebel·lió del llombard Hrodgaud. Probablement no era llombard. Va tenir un paper menor en el Cisma dels Tres Capítols.
Quan el bisbe d'Ístria, Maurici, va ser detingut per les autoritats romanes d'Orient i se li van treure els ulls per presumpta incitació a la població a abandonar els romans d'Orient per sotmetre's a l'Imperi Franc, el papa Adrià I el va rebre a Roma abans d'enviar-lo a la cort de Marcari a Friuli. També Adrià va enviar una carta a Carlemany demanant-li que enviés Marcari contra l'Ístria romana d'Orient per reinstal·lar Maurici a la seva seu.
Marcari va ser succeït per Eric, un fidel de Carlemany.

## Referències

* Hodgkin, Thomas. Italy and her Invaders. Clarendon Press: 1895.
# Acanthobrama mirabilis

Acanthobrama mirabilis és una espècie de peix cipriniforme de la família dels ciprínids que es troba al sud-oest d'Anatòlia.

## Referències

* ↑ Heckel, J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2): 990-1099.
* ↑ BioLib
* ↑ FishBase (anglès)
* ↑ Bogutskaya, N.G., 1997. Contribution to the knowledge of leuciscine fishes of Asia Minor. Part 2. An annotated check-list of leuciscine fishes (Leuciscinae, Cyprinidae) of Turkey with descriptions of a new species and two new subspecies. Mitt. Hamb. Zool. Mus. Inst. 94:161-186.
# Bhumijs

Els bhumijs (singular bhumij) són una tribu aborigen de l'Índia a l'estat de Jharkhand. Emparentats als mundes. El 1901 eren 328.000 un terç dels quals vivia al districte de Manbhum i la resta als llavors estats tributaris d'Orissa, al districte de Singhbhum i a l'antic districte de Midnapore.
Mentre que els hos, santals i mundes van acceptar la seva identitat ètnica i les seves pràctiques religioses animistes, els Bhumij van adoptar pràctiques religioses tant ètniques com hindús; Molts parlen bengalí i la resta parlen la llengua bhumij, un dialecte del mundari.
El poble fou molt turbulent i se'ls va conèixer com a chors (lladragots) aterroritzant tots els districtes de la vora; això va durar fins al 1832 quan un plet successori a l'estat de Barabhum va permetre a un contingent bhumij dirigit per Ganga Narayan, assolar el principat; els britànics van enviar una força des de Burdwan i Ganga Narayan va morir en combat quan atacava la fortalesa principal del thakur de Kharsawan; els bhumijs llavors es van sotmetre.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Pela-soques gorjablanc

El pela-soques gorjablanc (Cormobates leucophaea) és una espècie d'ocell de la família dels climactèrids (Climacteridae).

## Hàbitat i distribució

Habita el bosc humid des del nord-est de Queensland, cap al sud, per l'est i sud-est d'Austràlia i a través de l'est de Nova Gal·les del Sud i sud de Victòria fins al sud-est d'Austràlia Meridional.

## Referències

* ↑ «Pela-soques gorjablanc». Cercaterm. TERMCAT, Centre de Terminologia. Rev. 20/02/2021(català)
# Rues de les Costes

Les Rues de les Costes és un sector força accidentat del vessant meridional de la Serra de Querol que es troba sota el Puig de les Morreres al terme de Vilamantells, poble del municipi de Guixers, a la Vall de Lord (Solsonès). Forma part, per tant del massís del Port del Comte.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Rubri

Rubri és el nom dels següents personatges:
* Rubri Gal, militar romà que va viure a la part central del segle i.
* Rubri (metge), metge romà que va viure probablement al començament o la meitat del segle i.
* Gai Rubri Gal, fill del general Rubri Gal.
* Rubri (tribú), tribú de la plebs juntament amb Gai Grac (123- 122 aC).
* Rubri (pretor), pretor i propretor a Macedònia (67 aC).
Viccionari
# El poble (Soutine)

El poble (Le Village) és un oli sobre tela de 73,5 × 92 cm realitzat per Chaïm Soutine vers l'any 1923 i dipositat al Museu de l'Orangerie de París.

## Context històric i artístic

Entre el 1923 i el 1925, Soutine va viure a Canha de Mar, a la Provença. Voltant per l'interior descobrí el poble de La Gauda, on pintà diverses vistes del mateix paisatge, amb un arbre de grans dimensions i les cases agafades als costers, a les quals s'arriba per carreteres serpentejants. Soutine va triar aquest indret per la bellesa de les cases i del molí aferrats al vessant d'un turó a diferents altures. L'artista va crear aquesta obra mentre alimentava sentiments contradictoris cap a aquest paisatge que ell estimava pregonament; així ho manifestà a les acaballes de l'any 1923 en una carta adreçada al galerista parisenc Zborowski: "M'agradaria deixar Cagnes, ja no puc suportar aquest paisatge...". Aquesta reinterpretació d'una visió angoixant i subjectiva del seu entorn col·loca Soutine en la tradició de la pintura expressionista que va tindre les seues arrels a l'Europa de finals del segle xix i que fou predominant abans i després de la Primera Guerra Mundial.

## Descripció

Aquest paisatge és el més radical i inusual de tots els que va pintar Soutine. El tema triat és clàssic -un paisatge, les cases, els arbres, el cel-, però el seu tractament pictòric revela tant un personatge turmentat com l'afirmació d'una gran modernitat. De fet, tots els elements d'aquesta composició s'han distorsionat dramàticament i hi apareixen entrellaçats, la qual cosa elimina qualsevol sensació de perspectiva o d'equilibri. El paisatge mental eclipsa l'observació estricta de la natura i dona lloc a l'expressió dels sentiments, ja que la distorsió del paisatge assoleix ací un desordre demencial. Tots els objectes semblen vists a través d'ulleres deformants. L'ordenament de l'espai prescindeix completament de la perspectiva: la mida dels objectes no té relació amb llur posició dins de l'espai, els elements llunyans estan situats a la part superior de la composició, el gran arbre turmentat penetra tots els plans de la pintura. En algunes zones, únicament el color estructura la superfície de la tela, anunciant l'expressionisme abstracte.

## Referències

* 1 2 3 Pierre Georgel, José Francisco Yvars, Jean-Pierre Labiau, 2002. De Renoir a Picasso: obres mestres del Musée de l'Orangerie, París. Barcelona: Fundació "la Caixa". ISBN 8476647808. Pàgs. 184-185.
* 1 2 3 Museu de l'Orangerie (francès) i (anglès)

## Enllaços externs

* Flickr.
* Images d'Art (francès).